༡སྒྲིག་གཞི་འདིའི་དོན་ཚན་༨པའི་ནང་གསེས་༢པ་དང༌།དོན་ཚན་༡༠པའི་ནང་གསེས་ཁག་ལྟར་གཏན་འཇགས་གཞིས་ཐོན་བྱས་རིགས་ཀྱི་ས་ཁང་རྣམས་ས་ཁང་ཚོགས་ཆུང་གི་ཞིབ་འཇུག་སྐབས་འབྲེལ་ཡོད་གྲོང་སྡེ་སོ་སོའི་སྤྱི་མི་དང་བརྒྱ་དཔོན་ནས་འགན་འཁྱེར་ཏེ་ཕྱིར་ལོག་ཡོང་རེ་མེད་པ་ར་འཕྲོད་གསལ་པོ་བྱུང་ན།ས་གནས་འགོ་འཛིན་ལས་ཁང་ནས་དེའི་ས་ཁང་མངགས་ཡུལ་དེས་སྟོན་འབྲས་འདེབས་དུས་དེའི་སྟོན་ཐོག་བསྡུ་མཇུག་བསྒྲིལ་མཚམས་ས་ཁང་རྩིས་སྤྲོད་དགོས་པའི་བརྡ་ཁྱབ་གཏོང་དགོས།མངགས་བཅོལ་མེད་ན་ཐད་ཀར་ས་ཁང་ཞིབ་འཇུག་ཚོགས་ཆུང་ནས་གནས་སྐབས་ཕྱིར་བསྡུ་གནང་སྟེ་གོང་གསལ་དོན་ཚན་༧པའི་ནང་གསེས་༢པ་དང༌དོན་ཚན་༨པའི་དགོངས་དོན་བགོ་འགྲེམས་བྱ་རྒྱུ་ལས།སྤྱི་མི་དང་བརྒྱ་དཔོན་ནས་བདག་ཉར་དང་རང་འཚམས་ཀྱིས་ནང་ཁུལ་བགོ་སྤྲོད་མི་ཆོགབོད་མིའི་སྒྲིག་འཛུགས་ཀྱི་གཞིས་སྤོས་ལས་འཆར་ཐོག་ནས་ཕྱི་རྒྱལ་ཡུལ་གྲུ་ཁག་ཏུ་གཏན་བསྐྱོད་བྱེད་མཁན་རྣམས་ཀྱི་ས་ཞིང་ཕྱིར་བསྡུ་བྱ་དགོས།སྒེར་སོ་སོའི་ཐབས་ཤེས་ཐོག་ཕྱི་བསྐྱོད་བྱས་ཏེ་ལོ་གཉིས་ནང་གཞིས་ཁོངས་སུ་ཕྱིར་ལོག་མ་བྱུང་ཚེ་དོ་བདག་དེའི་ས་ཞིང་ཕྱིར་བསྡུ་བྱ་དགོས།གཞིས་ཐོན་བྱ་མི་གང་ཞིག་ནས་སོ་སོའི་སྒོ་ར་ཚལ་ཞིང་ནང་སྡོད་ཁང་རྒྱ་བསྐྱེད་བྱས་རིགས་ལ་ས་ཁང་ཞིབ་འཇུག་ཚོགས་ཆུང་ནས་ཨར་གྲོན་ཇི་སོང་ཞིབ་འཇུག་གིས་འགྲོ་གྲོན་གུན་གསབ་ཕྲན་བུ་ས་ཁང་སྤྲོད་ཡུལ་འབྲེལ་ཆགས་སུ་ཡིན་ནས་སློག་དགོས།